སྤྱི་ལོ༢༠༠༥ལོར་མཚོ་སྔོན་དགེ་ཐོན་སློབ་ཆེན་ནས་དངོས་གཞི་མཐར་ཕྱིན།སྤྱི་ལོ༢༠༠༥ལོའི་ཟླ༩པ་ནས་༢༠༡༠ལོའི་ཟླ༣པའི་བར་མཚོ་སྔོན་རྒྱང་སྒྲོག་བརྙན་འཕྲིན་ཁང་བོད་སྐད་འཕྲིན་ལམ་ནས་གསར་འགྱུར་ལོ་ཙཱ་དང་རྩོམ་སྒྲིགརྩོམ་འབྲི།རིག་རྩལ་དང་ཆེད་སྒྲིག་ལེ་ཚན་ཇུས་འགོད་དང་སྒྲིག་ཁྲིད།བརྙན་ཕབ།སྒྲིག་སྦྱོར་སོགས་ཀྱི་ལས་ཀ་གཉེར།སྤྱི་ལོ༢༠༡༠ལོའི་ཟླ༤པར་བྱ་བའི་དགོས་དབང་གིས་མཚོ་ནུབ་ཁུལ་རྒྱང་སྒྲོག་བརྙན་འཕྲིན་ཁང་དུ་ལས་གནས་སྤར།གསར་འགྱུར་དང་ཆེད་སྒྲིག།དངོས་བྲིས་སོགས་ཀྱི་བརྙན་འཕྲིན་བརྩམས་ཆོས་མང་པོར་ཞིང་ཆེན་དང་རྒྱལ་ཁབ།རྒྱལ་སྤྱིའི་རིམ་པའི་བྱ་དགའ་ཐོབ་མྱོང་།འཐུས་ཚབ་བརྩམས་ཆོས་ལ་དངོས་བྲིས་བརྙན་འཕྲིནབོད་པའི་བུ་མོ་ནར་སོན་ཚུལདངཏུའུ་ལན་གནའ་བོའི་ཐུ་བྷོད་བང་སོར་མཇལ་བའི་མཐོང་ཐོས་མྱོང་གསུམ།ལེའུ་གཉིས་ཅན་གྱི་དམངས་སྲོལ་བརྙན་འཕྲིན་ཟློས་གརམཐར་མཇུག་གི་སྦྲ་ནགདང་།བོད་ཁུལ་མ་བུ་བདེ་སྲུང་དང་ཨེ་ཛིའི་རིམས་ནད་སྔོན་འགོག་སྐོར་བརྗོད་བྱ་ཡིན་པའི་ལེའུ་ལྔ་ཅན་གྱི་མུ་འབྲེལ་བརྙན་འཕྲིན་ཟློས་གར་ཐོག་མསྐྱིད་སྡུག་གི་ལོ་ཟླསོགས་ཡོད།སྙན་ངགཁ་དོག་ཤོར་བའི་དཔྱིད་དུསདང་།དཔྱད་རྩོམབོད་སྐད་བརྙན་འཕྲིན་འཕེལ་རྒྱས་གོང་འཕེལ་རྒྱས་ཐད་ཀྱི་བསམ་གཞིགས།འབོལ་རྩོམབོད་སྲོལ་རྒྱུན་སྐྱོང་བྱ་འགུལ་ལས་འཕྲོས་པའི་དྲན་འཆར་ལྷུག་པོདང་།གཞས་ཚིགརེ་འབོད་སྙིང་གི་སེམས་གཞསདང་།འཁྲབ་གཞུངའཚར་ལོངས་སྐྱ་བོསོགས་ཡོད་ལ།རྩོམ་སྟངས་རིགས་མི་འདྲ་བ་མང་པོའི་བརྩམས་ཆོས་ཞིང་ཆེན་ཕྱི་ནང་གི་སྒེར་གཞུང་དུས་དེབ་དང་ཚགས་པར།བརྙན་འཕྲིན།རྒྱང་སྒྲོག།དྲ་ཚིགས་སྣ་ཚོགས་སུ་བཀོད་མྱོང་།ཁོ་བོ་ནི་ལོ་རབས་བརྒྱད་པའི་ནང་བོད་ཁུལ་བརྙན་འཕྲིན་ལས་རིགས་ཁྲོད་དུ་བརྙན་འཕྲིན་ཟློས་གར་བརྩམས་ཆོས་རིང་གྲས་ལས་མཁན་གྱི་ན་གཞོན་བརྙན་འཕྲིན་འཁྲབ་ཁྲིད་པ་ཞིག་ཡིན།